
Cuvântarea 1. P. S. Sale Valeriu Traian în Sinodul pentru 
alegerea de Mitropolit în Blaj, la 7 Mai crt. 


Excelenfele Voastre și Veneraţi Fraţi, . 


Pornind Isus spre lerusalim, ca să se jertiească 
pentru neamul omenesc şi să-şi verse scump, sângele 
său pentru răscumpărarea noastră, în cale s'au apro- 
piat de Dânsul Iacob şi loan, îiii lui Zevedeiu, zicând : 
»Învăţătorule, voim să ne faci ceea ce vom cere dela 
tine. lar Isus i-a întrebat: ce voiţi să Vă fac? lar ei 
au zis: Dă-ne nouă să şedem unul deadreapta şi al- 
tul deastânga Ta, întru mărirea Ta. lar Isus le-a răs- 
puns: Nu ştiţi ce cereţi!< (Marc. X, 35— 38). »Ştiţi că 
domnii păgânilor îi domnesc pe ei şi cei mari îi stă- 
pânesc pe dânşii. lar între voi nu va îi aşa, ci care 
dintre voi va vrea să fie mai mare, să fie vouă slugă. 
Şi care dintre voi va vrea să fie întâiu, să fie vouă 
slugă. Precum şi Fiul omului n'a venit să-i slujască 
Lui, ci să slujască El şi să-şi dea suiletul său răs- 
cumpărare pentru mulţi«. (Maţei XX, 25—28). 


Veneraţi Fraţi, de cumva s'ar îi .apropiat şi de 
Voi cineva să Vă ceară votul pentru unul sau altul, 
cu drept cuvânt i-aţi putut răspunde: »nu ştii ce ceri, 
Nici odată slujba de Mitropolit, adeca de cap şi con- 
ducător al Bisericii Române. Unite n'a fost mai grea 
decât în zilele noastre. Deoarece chiar şi de aceia ce 
se numesc Români şi zic că ne sunt frați de sânge, 
s'ar bucura dacă ne-ar putea extirpa cu desăvârşire, 
ca nici urmă să nu mai rămână din Biserica noastră 
între Români. E semnificativ şi s'ar părea că nu s'a 
fixat numai aşa la întâmplare, ziua alegerii pe ziua de 
astăzi, când facem pomenirea »Semnului cinstitei cruci<, 
ci ca să se arete că acum se împlineşte între noi cu- 
vântul Domnului«: Scoate-vă-vor din săboare, şi va 
veni vremea, că tot celui ce vă va ucide pe voi, să 
i-se pară că aduce închinăciune lui Dumnezeu<. (loan 
XVI, 2): Dar semnul crucii nu e numai semnul sufe- 
rinţei ci şi al învingerii, căci Isus Cristos cu moartea 
pe moarte călcând a învins lumea şi ne asigură că cu 
noi este Dumnezeu. 

»Aceste Vi-le-am grăit vouă ca să nu vă smintiţi« 
(loan XVI, 1) ci să votaţi cu acela pe care-l socotiți 
mai vrednic, mai potrivit, mai destoinic să guverneze 
sfânta noastră Biserică, să:o apere de toate atacurile 
şi ajutorul s. Cruci să-o ducă la învingere, pentrucă 
aşa juraţi când depuneţi votul vostru în această urnă. 

Veneraţi Fraţi, dela unirea noastră cu Biserica 


Romei, voi sunteţi cei dintâi aleşi ca în cadrele sfin- 
telor canoane, chemaţi de însuşi Sfântul Părinte, să-i 
arătaţi pe cine să-l numească de Mitropolitul nostru, 
Drept aceea trebue să dovediţi că sunteţi vrednici de . 
acest mare privilegiu acordat vouă de Sfântul Părinţe. . 
In Biserica lui Cristos puterea vine de sus nu de 
jos: »Nu voi m'aţi ales pe mine, ci eu v'am ales pe 
voi, şi v'am pus ca să mergeţi şi roadă să aduceţi« 
(loan XV. 16). Şi în alt loc zice Isus : »Datu-mi-s'a mie 
toată puterea în cer şi pe pământ. Drept aceea mer- 
gând învăţaţi toate popoarele....« (Matei XXVIII.18—19). - 
lar Sfântului Petru îi dă puterea de a conduce Sfânta-: 
sa Biserică şi deosebit de ceialalţi sfinţi. Apostoli - zi- . 
când: »Şi ţie-ţi voi da cheile împărăției cerului<«. (Mat. . 
XVI. 19). »Paşte meluşeii mei«. »Paşte oile mele<. (loan 
XXI, 15-17). »Simone, Simone iață Satana v'a .ce-.. 
rut pe voi să vă cearnă ca grâul, dar Eu mam rugat . 
pentru tine... şi tu după ce te vei îi întors întăreşte pe .: 
fraţii tăic. (Luc. XĂIL, 31—32). Mai mult, îl alege chiar . 
să fie fundamentul Bisericii sale: »Tu eşti Petru, şi : 
pe aceasta piatră voi zidi Biserica mea şi porţile ia- . 
dului nu-o vor birui pe ea«. (Mat. XVI, 18). De aceea ; 
nu e permis să confundăm privilegiul cu dreptul, bu- 
năvoinţa cu datoria, ce se cade cu ceea ce nu se cade,.;; 
ci trebue să cunoaştem că nu avem dreptul să ne pu-. - 
nem cap al Bisericii noastre pe cine voim noi, ci cu. . 
umilință şi cu dragoste, trebue să-l primim- de cap al. . 
nostru pe acela pe care ni-l va numi şi pune Ponţiii- ă 
cele Roman, singurul îndreptăţit spre aceasta. + 
Privilegiul de a-şi alege episcopi îl ceruseră: şi îna- . 
intaşii noştri de fericită pomenire prin actul de unire din 
1698. Sfântul Scaun atunci însă nu le putea împlini 
aceasta dorinţă, fiindcă dreptul de a face candidări la . 


„scaunele episcopeşti vacante în Biserica catolică din 


Ungaria şi Transilvania, Siântul Scaun îl acordase deja 
de mai înainte Regilor Apostolici ai acestor ţări. 

Aceşti regi nu înțelegeau să renunţe la un drept 
patronal al lor; dar totuşi în punctul 12, al diplomei . 
numită a doua Leopoldină din 19—lll—1701, deşi nu : 
admite alegere în adevăratul înţeles al cuvântului, totuşi 
le dă dreptul de a îace o întreită candidare. Din a: 
ceşti. trei. candidaţi, - apoi Regele să poată propune pe ” 
unul, pentru preconizare, Papii dela Roma, : 

Acest privilegiu dăinueşte până în 1853, când 
prin Bulla »Ecclesiam Christi< episcopia Făgăraşului 

e ridicată la rangul de Mitropolie. şi i se încorporează 
ca suiragană, pe lângă vechea dieceză de Oradea-Mare 
întemeiată. la 1777, şi diecezele atunci întemeiate de 
Gherla şi Lugoj. Murind fostul episcop al Făgăraşului, 
devenit apoi arhiepiscop şi mitropolit de Alpa-lulia şi 
Făgăraş, anume Alexandru Şterca-Şuluţiu, guvernul 
maghiar voia să desființeze vechiul nostru privilegiu şi 
să numească în scaunul arhiepiscopesc şi mitropolitan 
vacant pe episcopul de atunci al Gherlei, pe nemuri- 
torul loan Vancea. Acesta însă, conştient de impor- 
tanţa privilegiului amintit, mai ales în vremile acelea, 
pentru viitorul Bisericii noastre, a refuzat să fie numit 
de sinodul electoral. În urma acestui refuz categoric, 
guvernul a dat dreptul de ternă candidare, dar numai 
pentru ocaziunea aceea, fără de a forma caz de pre- 
cedenţă, cum a făcut şi la următoarele două alegeri. 
Sub cuvânt însă, că mitropolitul nu e numai al arhie- 
piscopiei ci al întregii provincii mitropolitane, numitul 
guvern încuviințează sinodul electoral din 1868, aşa 
îel, încât pe lângă electorii din arhidieceză, să participe 
cu vot deciziv şi protopopiatele sau vicariatele ce au 
aparținut pe vremuri diecezei de Făgăraş, anume 29 
din dieceza Gherlei şi 4 din a Lugojului. 

In întâiul nostru sinod provincial din 1872, cano- 
nul dela Tit. Îl, c. Il], art. 3 dă drept şi obligă pe 
Episcopul senior să convoace şi să prezideze, în caz 
de vacanţă a scaunului mitropolitan, sinodul electoral. 
Nu se precizează, însă, cine anume are drept de ale- 
gere. Din textele dela Tit. II, c. V, art. 2 şi c. VIII, 
art. 2, p. 9 s'ar putea deduce că se dă drept v»viril« 
adecă din oficiu, tuturor membrilor Veneratului Ca- 
pitlu din Blaj, apoi vicarilor foranei, protopopilor şi 
locţiitorilor acestora, pentrucă la Blaj acesta era uzul. 
Dar nu s'a adus nici o hotărîre clară şi precisă. De 
aceea au fost mari greutăţi şi la sinodul electoral din 
1893, după moartea Mitropolitului Vancea. 

In 1918, după moartea mitropolitului Mihali, fiind 
răsboiu, fiind oprite toate adunările, fiind amânate şi 
alegerile parlamentare, prelungindu-se împotriva con- 
stituției mandatele deputaţilor până după terminarea 
răsboiului, foarte anevoie ni s'a recunoscut privilegiul 
întreitei candidări la scaunul mitropolitan vacant . şi 
iarăşi cu menţiunea că numai pentru acest caz şi fără 
de a se putea forma o precedenţă. Cu atât mai mare 
a fost, deci, bucuria, când în fața dovezilor covârşi- 
toare ce i s'au adus, Contele Aponyi ministrul cultelor 
şi-a dat asentimentul, nu numai la ţinerea acelui. sinod 
electoral, ci după cum prescrie sinodul provincial 1. 
aprobat de Sfântul Scaun, nu comisarii regali, ca în 
trecut, ci seniorul episcopatului nostru este în drept 
să convoace şi să conducă lucrurile acestui sinod elec- 
toral. De aceea pentru întâia dată sinodul electoral 
din 1918 n'a fost prezidat de Comisarii regali, ci de 
seniorul episcopilor suiragani, de episcopul Demetriu 
Radu din Oradea, şi tot dânsul a şi convocat sinodul 
acesta. In 12 Noemvrie 1918, cu o zi înainte de a 
abdica de tron, împăratul şi regele apostolic Carol IV 
de Habsburg, a abzis în numele său şi a urmaşilor 
săi de toate drepturile şi privilegiile Patronale ce le 
avea ca Rege Apostolic, şi le-a remis Stântului Scaun 
Apostolic al Romei. Aşa au încetat şi toate privilegiile 
şi drepturile date de Supremul Patron al Bisericii cato- 
lice, între care şi privilegiul de întreită candidare la 
scaunul mitropolitan din Alba: Iulia şi Făgăraş, în timp 
de vacanţă. 


Anui XI, No. 141 


Din 1919 conferințele noastre episcopeşti, în fie- 
care an au cerut convocarea unui sinod provincial. 
Împrejurările au făcut să se amâne mereu ţinerea 
acestui sinod. Astiel moartea. regretatului Mitropolit 
Vasile Suciu, ne-a surprins fără ca să avem legiferată 
modalitatea alegerii de mitropolit. In principiu ni se 
recunoscuse acest privilegiu, încă fiind în vieaţă fostul 
mitropolit. Se încuviințase şi proporţia voturilor de 3/5 
şi 2/5 între arhidieceză şi diecezele sufragane. Cu o 
săptămână înainte de moartea mitropolitului Suciu a 
sosit şi proiectul de Regulament, pe care conferinţa 
episcopească l-a desbătut abia după moartea lui. Acest, 
Regulament, cu aproape toate modificările cerute de 
Episcopii noştri şi »care va îi definiliv revăzut după 
numirea mitropolitului« a fost aprobat de Siântul Pă- 
rinte, în mod provizoriu, numai pentru data aceasta. 
(Pro hac vice tantume), 

În calitatea Noastră de Preşedinte, fiind cel mai 
vechiu episcop în funcţie, al provinciei bisericeşti de 
Alba lulia şi Făgăraş, potrivit prevederilor Conciliului 
provincial Î. Tit. II. c, III. precum şi Tit. Il. art. XVI 
din Regulamentul pentru alegerea mitropolitului, Ne-am 
ținut de datorie să Vă învităm, Veneraţi Fraţi, pe ziua 
de azi ca după cea mai bună conştiinţă a Voastră 
să Vă daţi votul pentru acela pe care-l credeţi mai 
vrednic să fie numit de mitropolit, şi care nădăjduiţi : 
să poată conduce mai bine în aceste zile grele, Siânta 
noastră Biserică, 

În coniormitate cu Tit. VI art. XLII din Regula- 
ment vor fi candidaţi trei înşi, cari au întrunit cele mai 
multe voturi. După aceasta candidare, în temeiul ŞI 
art. V din Concordatul încheiat între România şi Stân- 
tul Scaun, Siântul Părinte înainte de numire, va noti- 
fica Guvernului Român, persoana ce urmează să îie 
numită, pentru a constata de comun acord, dacă n'ar 
îi împotriva ei motive de ordin politic, 

Se înţelege că, dacă toate voturile s'ar uni pentru 
o singură persoană, aceasta unanimitate ar îi un indiciu 
pentru Siântul Părinte că acesta e cel mai vrednic şi 
deci, pe el trebue să-l numească. Şi modesta mea pă- 
rere e că dacă electorii din trecut ar fi fost în. stare 
să se prezinte cu unanimitate de voturi, atunci, după: 
două trei manifestații de acestea, în loc de simplă can- 
didare, ei ar fi obţinut dreptul de a alege o singură 
persoană, care să fie numită, fiindcă numai concordia 
poate aduce victoria. 

Veneraţi Fraţi, de nouă zile ne rugăm în toate 
bisericile noastre din Ţară către Preasfânta Născătoare 
de Dumnezeu, să mijlocească dela Dumnezeescul Fi 
Fiu, să nu caute la păcatele şi slăbiciunile noastre ci 
să trimită pe spiritul Sfânt asupra Voastră, să Vă lu- 
mineze, să puteţi vota cu cel mai potrivit pentru aceasta 
mare demnitate ierarhică de Mitropolit şi cap al. în- 
tregii noastre Biserici 'şi ca toate lucrările acestui 
Sinod electoral, întru toate să decurgă potrivit Regu- 
lamentului şi dorinţei Sfântului Părinte, dar mai cu 
seamă rezultatul final să fie spre mărirea lui. Dum- 
nezeu şi spre binele sfintei noastre Biserici. 

Şi acum să ne rugăm şi noi, Veneraţi Fraţi, cu 
cerşitorul orb Bartimeu: »Isuse, Fiul lui David, milu- 
eşte-mă< şi »Învăţătorule fă să văze. 

Cerând darul Domnului Nostru Isus Cristos şi dra- 
gostea lui Dumnezeu Tatăl şi împărtăşirea Spiritului 
Sfânt peste noi, declar deschisă şedinţa solemnă a si- 

nodului electoral. | 

Sf. loan dela Salle, un apostol al tinerimii. 


„Voi toţi, cari aţi fost socotiți demni | cât se poate de bună pentru cariera lui de mai târziu. 


de numele de profesor, aveţi un om, 

către care vă puteţi înălța privirile, 

imitându-l: pe Sf. loan de la Salle“. 
(Papa Leon XIII). 


In ziua de 15 Mai Biserica prăznueşte pe Sf. 
loan de la Salle. Nu s'ar îi putut alege o zi mai po- 
trivită pentru sărbătorirea acestei slugi a lui Dumne- 
zeu, decât în mijlocul celei mai frumoase luni a anului. 
Ştiind că acest sfânt se sim-  . p 
țea cel mai îericit în mijlocul 
copiilor, atât de asemănători 
cu florile primăverii, găsim 
foarte nimerit, că sărbătoarea 
lui să fie în. timpul, când na- 
tura e impodobită cu cele mai 
frumoase flori. 

Sf. loan de la Salle s'a născut 
la 30 Aprilie 1651 la Reims, 
în Franţa, dintr'o veche fami- 
lie nobilă. Tatăl său, care a 
fost consilier la Tribunalul 
acestui oraş, precum şi mama 
sa, Nicolina No&t, i-a dat o 
creştere religioasă, obişnuin- 
du-l de timpuriu cu diferite 
virtuți, 

Năzuinţa părinţilor lui în 
această privinţă n'a fost ză- 
darnică. Jocul favorit al micu- 
lui loan era să clădească al- 
tare, spre a imita funcțiunile 
sacre. El nu cunoştea o mai 
plăcută distracţie, decât a ceti 
vieţile sfinţilor şi a ajuta preo: 
“tului la altar, unde părea mai 
mult un înger decât copil. Ca 
o urmare a acestei înclinări, 
el îşi propuse deja la vârsta 
de .11 ani: »Vreau să mă 
jertiesc lui Dumnezeu, făcân- 
du-mă preot«! 

Natura şi harul îl înzestrase cu calităţi strălucite. 

Primul învăţător îi fu tatăl său. Pentru urmarea 
studiilor secundare, loan îu trimis la colegiul »Des 
Bons Enfants«, unde s'a distins la toate studiile. Pe 
vremea aceea ţinu lâ o »şedință academică« o vorbire 
despre muzică cu atâta talent şi succes, încât ruda 
sa, canonicul P. Dozet, cancelarul Universităţii din 
Reims, se hotărî să renunţe la canonicat în favoarea 
nepotului său. 

Terminând studiile filosofice la universitatea din 
Reims, loan se duse la Paris unde, sub influința a două 
institute cu renume mondial, al îacultăţii de teologie dela 
Sorbona şi al seminarului Si. Sulpiciu, primi o pregătire 





Statuia Sfântului în Bazilica Sf. Petru din Roma. 


Murindu-i pe neaşteptat părinţii, loan de la Salle 
se reîntoarce la Reims, spre a prelua creşterea îraţi- 
lor săi mai mici, continuându-şi totodată studiile la 
Universitatea de acolo. Ziua era ocupat cu facultatea, 
cu biserica şi cu afacerile familiei; noaptea îşi făcea 
rugăciunile şi studiile. Ca somnul să nu-l învingă, el înge- 
nunchia pe pietre şi se ţinea în cele mai incomode poziţii. 

Progresând astiel în vir- 
tute şi ştiinţă, loan se făcu 
vrednic să urce întâia oară 
treptele altarului în ziua de 
Paşti 1678. EI sluji prima sa 
sî. Liturghie fără nicio pompă, 
în cea mai mare linişte, în- 
conjurat numai de rudele sale 
mai apropiate. Evlavia, mo- 
destia şi reculegerea cu care 
sluji liturghia nu l-au părăsit 
cât a trăit. Fiecare liturghie 
pe care o slujia era o pregă- 
fire pentru cea următoare, mă- 
rindu-i-se astfel evlavia din zi 
în zi. 

De aci înainte Pronia dum- 
nezeească îl conduce pe noul 
preot pas de pas spre ţinţa lui. 

Prin duhovnicul său, cano- 
nicul Nicolae Roland, care în- 
temeiase o congregaţie de că- 
lugăriţe pentru educarea gra- 
tuită a fetelor şi care, sim- 
țindu-şi sfârşitul aproape, îl 
rugă pe loan de la Salle să-i 
fie urmaş, ajunse să se ocupe 
cu educarea fetelor, adică cu 
a tineretului. 

D-na Maillefer, o rudă a sa 
din Rouen, care trimise pe 
dascălul Adrian Niel cu un 
însoțitor al său, spre a-i cere 
concursul, pentru deschiderea unei şcoli gratuite pe 
seama băieţilor săraci în Reims, a îost unealta în 
mâna lui Dumnezeu, pentru a conduce pe loan dela 
Salle spre terenul său de activitate de mai târziu: 
spre educarea băieţilor. 

loan dela Salle făcu mai mult decât î-se ceruse. 

Dupăce deschise şcoala dorită de Niel, Sfântul 
nostru înființă şi altele, strângând totodată tinerii în- 
suflețiți pentru educarea săracilor. Văzând apoi că 
nouilor inştituții, care abia luaseră avânt, le lipseşte 
un conducător apt, se hotări să se jertfească cu totul 
pentru ele. El închirie în apropierea locuinţei sale o 
casă pentru dascăli. Mai târziu îi primi în casa sa, 

unde duse cu ei o viață comună, ţinându-le conie- 
rințe pedagogice şi ştiinţifice, arătându-le totodată fru- 
museţea misiunii lor faţă de tineretul fără mijloace. 

Mare îndrăzneală a fost aceasta din partea sa! 
Un aristocrat dintr'o familie nobilă şi cunoscută până 
la curtea regală, un canonic dela care se aştepta ca 
mitra episcopească să-i impodobească odată îruntea, 
să se înjosească a se ocupa cu dascăli, atât de puţin 
consideraţi pe atunci. Toate rudele lui protestară con- 
tra acestui plan; mulţi oameni îl desconsiderau. 


Sfântul însă nu luă în seamă părerea schimbătoare 
a oamenilor, ci plin de dorinţa de a veni în ajutorul 
celor săraci şi de a-i îace fericiți, păstrându-le cea 
mai mare comoară, nevinovăția, se hotărî să imiteze 
pe dumnezeescul Invăţător şi să zică ca şi Dânsul: 
»Lăsaţi copiii să vină la Mine«. 


În acest scop îl vedem pe învățatul »doctor în 
teologie« cum coboară între copiii mici spre a-i con- 
duce pe străzile populate la biserică şi îi învaţă a scrie, 
a ceti, a socoti, dar mai ales să-l cunoască pe bunul 
Dumnezeu şi îi obişnuește cu o vieaţă creştinească. 

Pentru ca jertia lui să fie deplină, loan de la Salle 
renunţă la demnitatea de canonic şi. la veniturile ei. 
Cu ocazia unei foamete îşi împărţi toată averea sa să- 
racilor, punându-şi de acum înainte nădejdea numai în 
Dumnezeu. Eroismul sfântului inspiră admiraţia şi stima 
multora. Prin pilda sa, el deşteptă o însufleţire atât 
de mare şi nobilă pentru cariera de dascăl, încât, mulţi 
tineri nobili, cărora le erau deschise cariere străluci- 
toare, veneau să lucreze cu de la Salle la creşterea 
tineretului. 

După ce se mări din zi în zi numărul discipolilor 
săi, de la Salle dădu învăţătorilor o îmbrăcăminte uni- 
formă şi titlul de „Frafi ai Şcoalelor Creștine“, des- 
chizând cu ajutorul lor şcoli în diferite oraşe impor- 
tante ca: Parisul, Chartres, Rouen, Calais, Boulogne, 
Moulins, Troyes, Avignon, Marseille, Grenoble etc. El 
trimise doi îraţi chiar până la Roma. 

loan de la Salle cu rarul său talent de organizator, 
înființă apoi pe lângă şcoli primare şi altele de ex”: prima 
școală normală pentru educarea învăţătorilor dela sate, 
împreunată cu o şcoală de aplicaţie, prima școală de 
meserii atât din Franţa cât şi din Europa, prima şcoală 
reală în care tinerii puteau învăţa tot ce le trebuia 
pentru viaţa practică cu privire la comerţ, architectură, 
finanţe şi aritmetică. Tot sub conducerea lui de la 
Salle funcționau institute corecţionale, irternate, precum 
şi.o şcoală catehetică la Paris, în care tinerii preoți, 
sub conducerea lui de la Salle, se exercitau în pre- 
darea religiei. 

Prin înființarea şi conducerea acestor şcoli, loan 
"de la Salle se aşează în rândul marilor pedagogi uni- 
versali. 

Oare care au fost cauzele acestor mari progrese 


didactice ? Din multiplele motive să amintim câteva. 


Anul XI, No. 11 


loan de la Salle bază toată activitatea sa de edu- 
câtor pe Religie, pe creşterea religioasă. 

“El a întemeiat şcolile înainte de toate pe seama 
săracilor, cari îi populară aşezămintele. 

Mult a contribuit la desvoltarea şcolilor lui înova- 
țiile în ramura metodelor de instrucțiune şi anume: 
instrucția în masă, — în locul celei individuale. El 
pune astiel temelia şcoalei primare în înțelesul ei de 
azi, şi întroduce limba franceză la învăţarea cetitului 
în locul celei latine, folosită până atunci. 

Sfântul ştiu, că şcoala nu va înflori fără ca să 
aibă în fruntea ei educatori bine pregătiţi şi devotați 
misiunii lor. De aceea fondă primele școli normale, 


Buna creştere, instrucțiunea serioasă, precum şi 
tratarea individuală a elevului, — principiu care se 
accentuiează atât de mult în zilele noastre, — au 
atras mulţi elevi. 


In fine, prin renunţarea la demnitatea de canonic 
şi a înfrăţirii lui cu profesorii şi învățătorii, a ajutat 
mult. 

Nici o operă mare nu se face fără trudă şi greu- 
tate. Sfântul loan găsi şi el în activitatea sa multă 
împotirivire. Fu criticat, calomniat, acuzat, prigonit, 
înşelat, părăsit, ba chiar şi suspendat. 

Cei mai mari potrivnici ai lui au fost dascălii de 
stat, cari îl învinuiră că întroduce metode şi obiceiuri 
potrivnice tradiţiei, că învaţă pe copiii săraci, ceeace 
numai bogaţilor li-e dat să ştie. 

Sfântul, care nu umbla după aplauzele şi apro- 
barea oamenilor, ci avea în vedere numai binele lor, 
îşi păstră tot calmul sufletesc şi nu se descurajă. Nu 
era personal duşmanul nimănui, din contră, făcea chiar 
bine şi celor ce-l prigoneau şi mulțumea celor ce-l 
huleau. 

Intre timp boala şi slăbiciunea Sfântului, prove- 
nite din munca istovitoare vreme de mai multe de- 
cenii, făcură mari progrese. 

Simţindu-şi sfârşitul, loan de la Salle îşi făcu 
testamentul, în care, între alte sfaturi, îndemnă pe 
discipolii săi, să fie în totdeauna supuşi Sfântului 
Scaun şi să fie zeloşi în slujba lui Dumnezeu. 

Când închise ochii în 7 Aprilie 1719, Sfântul era 
de 68 ani. 

Moartea lui amuţi gura. duşmanilor săi, ca şi cum 
mar îi avut niciodată potrivnici. Toţi regretau unanim 
pierderea lui zicând: »Sfântul a murit«. 

Cu cât oamenii îl desconsiderară, huliră şi pri- 
goniră în viaţă, cu atât mai mult îl glorifică Dumnezeu 
după moartea sa prin minuni. De aceea îu beatificat 
în anul 1888 şi canonizat în anul 1900. Astfel se îm- 
pliniră şi în el vorbele Sf. Scripturi: »Cei umiliți vor 
îi înălțaţi şi vor străluci ca stelele cerului în veci. 


Fr. Matia 
din Ordinul Fr. Şc. Cr. 

Criza intelectualitlății noastre 


Sinceritatea cât mai perfectă: ese începulul și 
condiția primordială a  îndreptării. Să privim deci 
problemele și lucrurile în faţă și să le discutăm des- 
chis, fără menajări inutile, ba adesea păgubitoare chiar. 

Criza intelectualității noastre. se manifestă atât 
de general, încât din ce în ce mai mulți se simt obli- 
gați, să o releve, dar mai mult în treacât, fără a avea 
curajul de a o destăinui în cauzele ei profunde. Do- 
rul de școală e foarte mare în senzul, că din toate 
safele copii de fărani cu zecile de mii învadează 
școlile medii, ba chiar universităţile ne dau un nu- 
măr extraordinar de mare de absolvenți. Aşa zise 
asociaţii şi instituții culturale avem în fiecare orășel 
mai mic, cu duzina aproape, dar cele mai multe din 
ele se reduc la un comitet, reprezentat foarte adesea, 
de fapt, numai prin preşedinte, 

La suprafaţă deci şi școală şi cultură. Gene- 
rațiile tinere au fost mânate și îndemnafe spre școală, 
văzând cum cei din primii ani ai întregirii Statului 
s'au aranjat foarte repede şi bine în situaţii frumoase. 
In momentul însă, când aceşti absolvenţi nu-şi gă- 
sesc asigurat un loc potrivit în budgei, ei ajung 
complet desrădăcinaţi, toată școala lor este lipsită 
de senz şi iau niște atitudini, care trebue să duri o 
reze pe cei cari ne dirijează viiforul,. 

| Asociaţiile noasfre de cultură toate cu scopuri 
aproape identice, acelaşi sfatut fip, cu mici modifi- 
cări stilare, înregistrând, aproape loate aceeași în- 
activifate, încercând, fără excepţie, toate de a pune 
mâna câle pe un ajulor şi — în fond — cele mai 
multe servind numai de o platformă personală cu 
anumite scopuri abil mascate, care prea târziu ajung 
să fie cunoscufe. 

Rezulfatul acestei activităţii şcolare şi culturale 
esfe un haos al dezorientării şi inconsecvenței. Pe 
safe : şcoala separată, ba adesea îndreptată chiar 
— deocamdată mai mult pe ascuns, decât pe faţă, 
dar aceasta numai fiindcă încă lipsește curajul — 
în contra bisericii. Preoţimea noasiră, care pe vre- 
muri reprezenta fala şi forja de rezistență a acestui 
neam este persistent sărăcilă şi umilită, par' că o 
anumită mână necurată ar dirija din ascuns lucru- 
rile, acolo unde se pun la cale treburile ţării. Când 
conducătorii satelor se ceartă, în loc să colaboreze, 
căci afâlea ar fi de făcut, când ei nu au minimumul 
necesar traiului de foale zilele, apoi mai e de mi- 
rare. că poporul nostru a ajuns în halul unde să gă- 
sește. De administrație e poate mai bine să nu vor- 
bim. Un singur exemplu doar : cine nu ştie, că ma- 
joritatea orfanilor noştrii de război sunt crescuți în 
case de concubinari, căci văduva de război, dacă se 
căsătoreşte i-şi pierde penzia, dar aşa având asigu- 
raft o parle a traiului, găsește reflectanţi, pe cari îi 
schimbă, în multe cazuri, destul de des. La orașe: 


una din preocupările principale este ca membrii fa- 
miliei să fie potrivit împărţiţi între diferitele partide, 
pentru a fi întofdeauna la putere. Incolo oamenii 
Iuptă din răsputeri pentru a parveni, având singura 
fintă de a-și asigura o „prosperitate“ materială. 

Este nalural, că conduşi fiind de astfel de prin- 
cipii, nivelul moral al intelectualității noastre a scă- 
zut sub toate raporturile ; iar creditul domnilor dela 
orașe în fafa țăranilor este redus aproape la zero, 
de atâția sperfari și de atâtea promisiuni electorale 
Jără scadenfă. Dacă suntem cinstiți apoi, atunci no! 
intelectualii români irebue să recunoaștem — până 
încă nu e prea fârziu — un trist adevăr : că începem 
a simţi, că în apropiatul viitor poate, nu vom mai fi 
pe deplin sfăpâni pe destinele acesiui neam. lată 
unde am ajuns noi, prima generaţie, dela glorioşii 
nosirii înaintaşi, cari au inut piept împărăției dela 
Viena. Ceva mai tragic nici nu ni-se putea prezice 
acum 15 ani. 

Ce vrem noi AGRU-L? Reîntoarcerea la vechile 
căi tradiționale. Sate cu cantori-învăţători. Parohii, 
din care să iasă intelectualitatea noastră de mâine 
clară la minte și sănătoasă la sujlet în acelaş timp. 
Administraţie, care şi în ultimul cătun să reprezinte 
respectul pentru cinstea ţării. Orăşenii, îndrumători 
cinstiți şi dezinteresafţi ai satelor, în casa cărora să 
descindă cu încredere şi dragoste Românul coborit 
din munți, fără ca în loc de bună ziua să fie întâm- 
pinat cu : câți bani ai adus? Noi actualii intelectual 
aşa fralăm aceasta ţară şi acest popor, de par'că 
numai noi am exista. Ce vor fi însă cu generaţiile — 
de mâine, a căror viilor — se inșală amar cei cari 
cred astfel — nu se asigură cu averea adunată, in- 
diferent pe cei căi şi cu ce mijloace ? 

Cari dintre noi nu simt necesitatea și obligaţia 
de a contribui la îndreptarea lucrurilor sunt pierduţi 
pentru acest neam și e păcat, că au ajuns să fie 
martori împlinirii visului strămosesc. În actuală. si- , 
fuaţie o refacere pe căi politice pare împosibilă, căci 
înzădar modifici chiar constituția cu moravurile noa- 
stre actuale, mai bine nu va fi, poate mai rău. Nu- 
mai o moralizare și în primul rând a intelectualilor, 
ne poate ajută. Datori suntem deci să ne afaşăm cu 
toții la rosturile Bisericii, a cărei veche glorie trebue 
să o refacem. 

lată pentru ce nu găsim cuvintele necesare pen- _. 
tru a îndemna şi chema intelectualilatea noastră, ca 
să se prezinte într'un număr cât mai mare la Con- 
gresul din 2 Iunie la Beiuş. 

Greutăjile prezentului nostru ne afirmă adevărul 
inscripției de pe pajura Ţării, „că nimic nu se poale 
fără Dumnezeu“, dar tof așa de siguri suntem, că 
biruința noastră în viilor va confirma că: Totul se 
poate cu şi prin Dumnezeu. Dr. V. German: 

Convocare 


Comitetul diecezan al AGRU-lui din eparhia Orăzii, 
conform art. 18 din statute, convoacă Congresul anual 
la Beiuş pentru zilele de 1 şi 2 lunie, cu următorul 
program : | 

1 Iunie: 


ora 16. Şedinţa Comitetului diecezan împreună cu 
cel din Beiuş. 


ora 19%. Paraclis. 
2. lunie: 


ora 9. Liturghie pontificală urmată de procesiune 
euharistică solemnă ; 
ora 12. Şedinţă solemnă de deschidere. 
„12.30 Serbare poporală; 
„19.30 Masă comună; 
16.30 Inserat; pa 
„ 17. Şedinţa administrativă, cu următoarea or- 
dine de zi: 
1. Raportul secretarului ; 
2, :; casierului ; 
3. „cenzorilor; 
4. Alegerea noului preşedinte ; 
5. Propuneri şi fixarea localităţii congresului din 
anul viitor ; 
6. Inchiderea Congresului. 
Ora 21. Serată cu program artistic şi conferinţă. 


Oradea, 7 Mai 1935. 


Secretar : 


Prof. V. Bolca 


Preşedinte delegat : 
Dr. V. German 


Notă. Cine doreşte să fie încartiruit şi să ia parte la masa 
comună, este rugat să se anunţe D-lui preşedinte Dr. loan 
Bozac, Beiuş, str. Pavel, cel mai târziu până în 29 Mai. 








— Agrul la Sâmbăta și Holod. Pentru a pre- 
găti cât mai bine Congresul anual al Agrului diecezan 
la. Beiuş, Comitetul diecezan din Oradea a luat hotă- 
rirea să organizeze în sărbătorile şi Duminecile din 
luna Mai, descinderi în satele din jurul Beiuşului. In 
comunele apropiate de Beiuş acest lucru îl face orga- 
nizaţia din Beiuş, iar în cele mai depărtate din îostul 
protopopiat al Holodului, Comitetul diecezan în îrunte 
cu neobositul preşedinte Dr. V. German. Aşa Duminecă 
în 12 Mai, D-l preşedinte însoţit de D-l Prof. Buta şi 
Păr. Dr. G. Stan au descins în comuna Sâmbăta. La 
si. Liturghie slujită de trei preoţi a predicat Păr, Dr. 
G. Stan, care, tălmăcind Apostolul zilei, arăta originea 
apostolatului laic şi necesitatea lui în zilele noastre. 
După Liturghie poporul se adună în curtea din faţa 
bisericii, unde după cuvintele de bun sosit ale paro- 
hului din loc. M. On. D. Paul Tămăian, D-nii 1. Buta 
şi Di. V. German îşi desvoltă conferințele lor popo- 

rale foarte instructive şi înălțătoare arătând, şi unul 
şi celalalt, necesitatea organizării în Agru, căci aşa îşi 
vor putea apăra şi promova mai bine interesele atât 
trupeşti cât şi sufleteşti. In fine D-l preşedinte invită 
pe cei de faţă la congresul dela Beiuş. După masă 
membrii din Comitetul diecezan au plecat la Holod 
unde a avut loc o frumoasă şezătoare cultural-reli- 
gioasă a Agrului local, la care au luat parte numeroşi 
agrişti din comunele învecinate: Vintire, Rogoz, Mo- 
ciar în frunte cu conducătorii lor sufleteşti. După cu- 
vintele de deschidere ale parohului din loc., On. D. 
Victor Ghergar, se desfăşoară un bogat program de 
recitări şi coruri executate de elevii şcoalei primare 
din loc, sub conducerea D-lui înv. 7. Bondar. In cadrul 
programului D-l dir. înv. 7. Zămaș face o splendidă 


“dare de seamă despre activitatea de până acum a 


Agrului din loc, iar D-l M. Văcărescu în călduroase 
cuvinte îndeamnă pe cei de faţă la o şi mai intensă 
vieaţă creştinească, căci numai aşa pot îi şi buni 
patrioţi. Ia apoi cuvântul D-l preşedinte Dr. V. Ger- 
man, care are cuvinte de admiraţie şi apreciere pen- 
tru frumoasă şi fecunda activitate ce o desvoltă or- 
ganizaţiile Agrului din Holod şi jur. Mai relevă apoi 
şi faptul că aceste sunt cele dintâi organizaţii agriste 
în întreagă ţară care au realizat »cercul de activitate« 
prevăzut în statute. După o frăţească agapă la casa 
ospitală a parohului, lumea s'a risipit ducând cu sine 
neuitate amintiri dela această splendidă şezătoare po- 
porală a Agrului şi nădejdea într'un viitor mai bun. 











Din doleanţele preoțimii 
noastre. 


Preoţii români uniţi din districtul Supurului, întru- 
niți la 18 Aprilie 1935, în şedinţă extraordinară, pro- 
cedând la examinarea situaţiei lor, în raport cu noul 
proiect de lege pentru salarizarea clerului ; 

Constată cu durere că prin legea proiectată se 
urmăreşte o încoronare a neîndreptăţirii preoţimii, ur- 
mărită în mod sistematic, prin toate măsurile de legi- 
ferare, referitoare la clerul — ajuns front de jertiă al 
bugetelor statului ; 

Constată că cei chemaţi la cârmuirea iati 
neamului, deşi în cunoştinţa meritelor neperitoare din 
îndepărtatul trecut, — şi a vredniciei preoţimii române 
unife pe teren naţional, — nu i-au înțeles atitudinea 
de creştinească resemnare din trecutul apropriat, în 
aja repeţitelor amputări ale salariilor de mizerie. 

Chiar din mijlocul jignitoarei lipse de considerare, 
tagma slujitorilor de Altare, s'a dovedit a îi la culmea 
chemării şi gata la ori ce jertiă. 

Pentru a-şi dovedi dragostea şi încrederea în Pa- 
trie, atunci când i-s'a cerut obolul, preoțimea română 
unită — singură şi decât toate categoriile de salariaţi 
ai statului mai vitreg tratată de inconştiența condam- 

nabilă din trecut — fără considerare la greutăţile vre- 
mii, a înţeles să se înşire în primele rânduri ale celor 
ce au semnat la înzestrarea ţării. 

In preajma legiterării unei nedreptăţi strigătoare 
la ceruri, subsemnaţii preoți români uniţi din districtul 
Supur, — după temeinica desbatere a cauzei, în vede- 
rea intereselor vitale, votăm cu unanimitate urmă- 
toarea Ş 

Moţiune 

Protestăm: contra încercării de complectă paupe- 
rizare. a clerului, prin noul proiect de lege, şi contra 
principiului de a condiţiona retribuţiunea clerului, de 
capriciile bugetului anual; 

Protestăm contra intenţiunii de reducere a sala- 
riilor pe anul financiar în curs; 

De acord cu principiul scăderii veniturilor paro- 
hiale, cerem să fim salarizaţi în mod echitabil, şi 
scăderea veniturilor să se facă dintrun salar legal şi 
proporțional; 

Pretindem egalitate de tratament cu cleru Bisericii 
române ortodoxe — sub toate aspectele, şi cu îuncțio- 
narii de pregătire profesională şi situaţie socială identică ; 

Protestăm contra reducerii salariilor preoţilor ce- 
libatari şi monahi, până când nu se aplică o măsură 
identică, funcţionarilor necăsătoriți de alte categorii; 

Solicităm Inaltul Guvern şi pe Dl. Ministru al Cul- 
telor, să retragă proiectul de lege pentru salarizarea 
clerului, şi să binevoiască a proceda la armonizarea 
legală a salariilor preoţimii ; 

Rugăm |. P. S. Archierei şi preoţii parizeenitaui 
să susțină doleanţele noastre juste şi să apere cauza 
noastră până la izbândă; 

Invităm fraţii preoți din toată provincia Mitropoli- 
tană română unită, să desbată în sinoade preoțeşti 
cauza, şi după ce se vor declara solidari în acţiunea 
pentru realizarea drepturilor noastre, să avizeze factorii 
competenți. 


loan Olteanu, paroh în Supurul de jos protopop trac- 
tual,' Valentin Coposu, paroh în Bobota, Valentin Si- 
ma, paroh în Curitău, Joan 7ârnăveanu, paroh în 
Unimăt, Ioan Taloș, paroh în Giurtelec, Joan Trufașşiu, 
paroh în Acâş, Aurel Papiu, paroh în Giorocuta, Au- 
gustin Moldovan, paroh în Mălădia, Laurenţiu Avrarn, 
paroh în Chieşd, Emi! Deac, paroh în Supurul de sus, 
Iosif Cavaşi, preot în Derşida, Leontin Ciula, preot 
în Beltig, Ioan Filip, preot în Corund, Teodor Pilea, 
preot în Racova, Gheorghe Pop, preot: în Doh, Joan 
Chirilă, preot în Babţa, Gheorghe Chişiu, preot în 
Bicaz, Nicolaie Gherman, preot în Sighet, Gheorghe 
Mureșanu, preot în Corni, Liviu Pop, preot în Zalnoc, 
Iuliu Robotin, preot în Hurez. 

CRONICI 
iai OFICIALĂ 


Concurs la postul de cantor din parohia 
Cordău. 


Curatoratul bisericii din parohia Cordău, jud. Bi- 
hor, prin aceasta publică concurs pe ziua de 26 Mai 
crt. la postul de cantor, cu următoarele dotaţiuni: 4 
jug. cad. pământ arător, 4 jug. cad. fânaţ şi ştoalele 


" indatinate, — cu îndatorirea din partea cantorului de-a 


instrui în cântări bisericeşii pe elevii din clasele pri- 
mare şi dela Şcoala de adulţi. 

Concurenţii la data indicată vor avea să se pre- 
zinte la biserică pentru a cânta la Si. Liturghie. 


Cordău, la 5 Mai 1935. 
Curatoratul. 


— Agrul parohiei Catedralei şi-a ţinut obiş- 
nuita șezătoare cultural-religioasă lunară la 15 Aprilie 
a. c. la grădina de copii din str. Centrală. Şezătoarea 
a îost deschisă de dl preşedinte Dr. Savu Maria, D-sa 
analizând situaţia socială de după răsboiu a constatat 
scăderea sentimentului moral şi religios. A arătat ro- 
lul pe care-l are Agrul şi asociaţiile similare în lupta 
pentru regenerarea vieţii noastre religioase şi naţio- 
nale. Face un călduros apel către public de a se în- 
scrie în aceste organizaţii, Trecându-se la programul 
propriu zis, după sceneta »Bunica şi nepoţii« jucată 
de elevii grădinei de copii, doamna Ana Jovan, învă- 
țătoare, şi-a desvoltat conferința cu titlul »Educaţia 
morală a copilului«. A arătat plastic şi ştiinţific do- 
cumentat, marea importanţă pe care o are educaţia în 
viaţa copilului. Ea se face pe două căi: prin familie 
şi şcoală. Amândouă lucrând mână în mână, având 
acelaş scop înalt vor reuşi să deie bisericii credincioşi 
adevăraţi, iar neamului cetăţeni oneşti şi conştii de 
datorinţele şi drepturile lor. Menţionăm că d-na Iovan 
este cea dintâi care în cadrele Agrului a activat printr'o 
conferință. A îost viu aplaudată de publicul foarte 
numeros. După un bogat program de recitări, coruri : 
şi dansuri naţionale, executate de copiii şcolii primare 
şi grădiniței, a urmat reflexia religioasă rostită de păr. 
Dr. Neculăeş, arătând cât de multi îace o bună ambi- 
ţie în domeniul credinţei noastre. Apoi d-l preşedinte 
a mulţumit tuturor pentru concursul dat şi în special 
d-nei Ana lovan şi d-lui învăţător Gliga. 

In 12 |. c. ora 11'/, a. m. aceeaş organizaţie a 
ținut a cincia şezătoare din anul acesta la capela din 
cartierul loşia. in fața unui public, care cercetează cu 
interes şezătorile Agrului, d-l preşedinte după ce a 
deschis şezătoarea a dat cuvântul d-lui profesor Aurel 
Pop, secretarul asociaţiei, care şi-a desvoltat conferinţa 
sa despre »Munca şi metodele ei ştiinţificec. Intr'o 
succintă expunere d-sa a arătat marea influenţă a 
muncii asupra fizicului şi sufletului individului. Toţi 

suntem obligați să activăm, să ne câştigăm singuri 
existența şi să nu contăm pe sprijinul altora, cari 
prin moşteniri lăsate să ne asigure o vieaţă de lume. 
Munca curăţă pe om aşa cum îocul curăţă aurul. Nu: 
mai prin muncă vom putea deveni cetăţeni folositori 
patriei, indiferent că vom face o muncă fizică sau in- 
telectuală. Tot timpul nostru trebue să îie întrebuințat 
cu folos și totdeauna în faţa ochilor noştri să fluture 
încrederea în izbândă. Pesimistul nu va reuşi niciodată 
în acţiunile sale. A arătat apoi rolul important pe 
care-l are diviziunea muncii în producţiune, precum 
şi necesitatea zilei de repaos, prescrisă de legile di: 
vine. Conferinţa a îost ascultată cu mult interes şi 
aplaudată. Au urmat apoi 29 de puncte: declamări, 
coruri, dansuri naţionaie. Aport dat de Şcoala primară 
No. 2 cartierul loşia, de sub conducerea d-lui Por şi 
Grădina de copii de sub conducerea d-nei Rosemberg. 
Reflexia religioasă a rostit-o Păr. Dr. Neculăeş : Amin- 
tirea  muierilor purtătoare de mir. D-sa arată că 
precum Cristos a înviat din morţi şi noi trebue să 
luptăm pentru a învia la o vieaţă. fericită. Şezătoarea 
s'a închis prin cuvântul de mulţumire rostit de preşe- 
dinte tuturor cari au dat concursul. 


— AGRU-I la Pocola (Bihor). In cadre sărbăto- 
reşti, cu sufletul de totdeaunea, organizaţia »Agruc« 
Pocola şi-a ţinut Duminecă 14 Aprilie, a doua şe- 
dință ordinară în localul şcoalei primare de Stat. Cu- 
vântul de deschidere îl rosteşte Dl. I. Marian preşe- 
dinfele organizaţiei locale, vorbind cu multă căldură 
şi sinceritate despre »Agru« şi scopul lui. A urmat 
apoi în continuare un frumos program compus din 
cântări şi poezii religioase, recitate de elevii şi ele- 
vele de curs primar. La terminarea programului Păr. 
E. Chira mulţumeşte în cuvinte bine simţite bunilor 
săi agrişti rugându-i să-şi afirme pe faţă convingerile 
religioase, împodobindu-şi suiletele cu vituţi alese, cu 
dragoste şi răbdare unul faţă de altul. Cuvinte de recu- 
noştință are în deosebi pentru Păr. protopop Dr. V. 
Hetco şi D-l Dr. Bozac preşedintele organizaţiei »Agruc«- 
lui Beiuş, cari au înțeles să răspundă cu dragă inimă 
învitării organizaţiei locale, contribuind prin prezenţa 
lor la ridicarea nivelului sărbătoresc al şedinţei. Şe- 
dinţa ia sfârşit cu bine documentata şi însufleţita cu- 
vântare a Păr. protopop Dr. V. Heteo despre sfârşi- 
tul lumii şi semnele tot mai învederate ale venirii 
Mântuitorului. Laudă Părintelui E. Chira şi inimoşilor 
agrişti ! 


— Duminecă, 19 Mai crt. va avea loc la Roma 
în Bazilica Sf. Petru, fcanonizarea martirilor engleji 
Card. Fisher şi Toma More. Se prevede mare aflu- 
enţă de pelerini provenienţi mai ales din ţările locuite 
de engleii. 


Tipografia Românească, Oradea, 

— „Aşa a iubit Dumnezeu lumea“ sau Inima lui Isus 
Focar de dragoste dumnezeească faţă de oameni — de Pelru 
Tămaian, cânonic în capitiul de Oradea. — Preţul: 25 lei. 

In 150 de pagini cu zece capitole și diferite subimpărțiri, 
cuprinde c.le mai însemnate fapte de iubire din partea lui Dum- 
nezeu. şi în special, din partea Inimii dumnezeești a lui Isus 
Christos față de oameni. | 

Remarcăm capitolele unde tratează despre dragostea Inimi 
lui Isus față de copii, de săraci, de bolnavi şi de păcătoşi, dra- 
goste pe care Isus a perpetuat-o în decursul veacurilor prin 
Biserica sa. 

Cetind lucrarea, ți se perindă înaintea sufletului misterele 
sublime ale religiei noastre, adânc imprimate în mintea şi inima 
autorului, care le expune cu vădită simţire. 

Apariţia lucrării de față e foarte bine venită acum la în- 
cheierea anului sfânt, când odată cu omenirea toată din țările 
catolice, binefacerile Răscumpărării prin Christos Domnul şi la 
noi s'au sărbătorit, căci ea va lăsa o amintire şi mai durabilă 
a acestor serbări. 

Şi din alt punct de vedere e bine venită cartea apărută. 
Pe lângă cultul Preacuratei, de câţiva ani se munceşte pentru 
răspândirea cultului Inimii Prea Sfinte a lui Isus printre crediu- 
cioşii noştri. Această carte va intensifica în mod simţitor acest 
cult către Inima lui Isus, deoarece toate binefacerile dumne- 
zeeşti în ea sunt concentrate ca izvorând din Inima iubitoare 
a lui Isus, focar de dragoste dumnezeească îață de oameni. 

Această lucrare va fi mai mult un răspuns demn la bâr- 
felile atâtor necredincioşi 'potrivnici cultului Inimii Preasfinte. 
Din nefericire s'au aflat și la noi de aceia cari au vorbit şi au 
scris în contra acestui cult, atât de raţional şi de legitim. Dacă 
au făcut aceasta din ignoranță să binevoiască a ceti lucrarea 
de față spre a se lămuri, iar dacă au făcut-o din răutate, Inima 
lui |: us să-i scoată din răutatea lor, aducându-i la simţiri mai bune 

Indemnăm pe toţi să citească lucrarea apărută. căci vor 
afla multă hrană sufletească. 


— Ghiocei, revistă lunară a copiilor, redactată de d-l 
institutor Iosif Petre, Focşani, str. Crângu 9. i 

Azi, când aproape fiecare tagmă își are foaia sa pentru a 
se manifesta, se cuvine ca şi elevii cursului primar, instituţie 
prin care trec toţi cetăţenii poporului nostru, să poseadă orga- 
nul lor prin care să-şi expună ideile, principiile și munca. 

Acest lucru l-a realizat într'un mod strălucitor cași un 
pionier în slujba educaţiei copilului, d-l institutor Josif Petre. 
D-sa deja de 3 ani, cu o autoritate competentă, publică com- 
puneri scrise de elevii cursului primar. 

Lucrarea d-sale denotă o pricepere a psihologiei cepilului 
precum şi năzuința de a lăți în şcoala românească principiile 
moderne pedagogice. i 

No. 3—4 Mart. — Apr. 1935 conține reuşite compuneri 
care tratează despre : zilele babelor, venirea primăverii, aştep- 
tarea Paştilor, descrierea clasei etc.. etc, 

Micii literați de cl. I-a, Ili-a şi a IV-a ai şcoalei primare 
cari au scris cele 23 de compuneri, expun ideile lor clare într'o 
limbă atrăgătoare şi potrivită vârstei lor, reuşind astfel în pri- 
mele lor încercări, 

Nar fi stricat însă dacă ici colea, s'ar fi făcut o apli- 
care morală, spre a respecta principiul moralal învățământului. 

Revista, așa cum e alcătuită, e ua imbold pentru micii săi 
colaboratori, cetitori precum şi pentru educatori. 

Elevul, văzându-şi lucrarea încoronată de succes prin tipă- 
rire, se stimulează la muncă mai departe. 

Fiecare elev citește revista cu drag, interes și încordare, 
deoarece ideile sunt luate din cercul său de gândire, simțin- 
du-se totodată încurajat la o muncă similară. Revista e accesi- 
bilă şi celor săraci, abonamentul fiind cât se poate de redus: 
20 lei pe an, 

Lucrarea d nului losif Petre serveşte şi pe educator cars 
are interes pentru formarea şi pertecționarea linguistică a ele- 
vilor săi, deoarece broşurica e un dar al praxei pentru praxă, 
un îndrumător pentru cel căutător, un stimulent pentru cel dor- 
nic de a presta o muncă destoinică şi însuilețită în- serviciul 
elevului și al patriei. 

Revista îşi împlineşte maxima de a fi: „Pagini de peda- 
gogie românească“ şi de aceea merită să fie în mâna fiecărui 
elev şi pe masa de lucru a educatorilor. 

Fr. Matia FE, Sc. cr, 


Redactor; Coriolan Tămăian 

